РЕЦИТАЛ ЗА 11 май

Лято 681

 Започва своя живот първата славянска държава в света .

Тя ще живее във вековете с името България!

Аз съм България! Вървя по земята от тринадесет века. Сях и жънах тази земя край Балкана. Аз имам житата на Добруджа и дъхавите ливади на Родопите. Дунав и Черно море целуват бреговете ми. Думите ми са ясни и чисти като пирински върхове. Песните ми са звънливи като Рилски ручеи. Аз съм България – обичайте ме за яркото слънце и жарките рози. За отрудените ми длани и за мирното ми небе. Вярвайте ми, помнете ме и ме носете в песните си!

Моя българска родна земя. Толкова години те гледам и обхождам и все не мога да се нагледам на твоята необятност, на твоята неповторима красота

Има ли кътче под твоето небе, което да не е обвеяно от легендата и подвига

Българийо на живи и на мъртви

Българийо, ти слънчева обител,

В теб мъртвите живеят в светлина.

Българийо, ти люлка на борбите,

В теб бурите заспиват в тишина.

Когато нощем затрептят звездите

И лунното сребро света залей-

Ний чуваме, родино, там в скалите

Духът на Шипка как свещено пей.

Когато утром заблести небето

И слънцето навред света огрей-

Ний виждаме, родино, тук в морето

Как твоя лик във бисери светлей.

Българийо, ти слънчева обител,

Балканът в теб цъфти и хубавей,

Българийо, ти люлка на борбите,

За теб душата ми днес пламеней.

Какво, че виха вълци и чакали из твоите полета и гори

С онез, които бяха с теб добри, ти бе добра, но злите не пожали.

Българийо , за тебе те умряха ,

една бе ти достойна зарад тях ,

и те за теб достойни ,майко , бяха !

И твойто име само кат мълвяха ,

умираха без страх.

Спокойно спете, паднали в борбата,

спокойно спете, храбри синове.

Родена от кръвта ви, Свободата

ще свети над бразди и върхове.

И с нейната зора ще се разгаря

легендата за вашия живот –

дордето има на света България,

дордето има български народ!

В сърцата си България носете,

Земята и, ръждива от стрели,

И всяка нейна битка с враговете,

И всяка рана, дето я боли!

Потомък наш , помни тогава

що някога се би по тез места

и скъпа кръв проля , за да добрува

България и днес на свобода

Носи достойно българското име,

прославяй го, когато порастеш,

съдба тук има,

и тази вярност ти ще разбереш.

Аз съм българско дете,
с моя край се аз гордея,
златно жито тук расте,
Стара планина синее.

Тука в нашата страна
някога живял Паисий,
в непрогледна тъмнина
той история написал.

В родните ни планини
бродил някога Раковски.
В средногорските земи
с конница летял Бенковски.

В нашта Стара планина
били се за свободата
с пушки, с бойни знамена
Ботев, Левски, Караджата.

Аз съм българско дете,
с обич гледам планините,
мойта гордост все расте,
че съм внуче на борците!

Моя българска родна земя

Не съм те никога избирал на земята.
Родих се просто в теб на юнски ден във зноя.
Аз те обичам не защото си богата,
а само за това, че си родина моя.

Обичам те с любов неизразима,
като живота скъпа си за мен.
Защото съм частица неделима
от твойта пръст, от твоя светъл ден.

В УТРИНАТА щом запеят
твойте пролетни нивя –
с теб се радвам и живея,
златна българска земя!

В слънце плувнат ли селата,
 заблести ли бистър свод –
гордост чувствам във душата,
че съм син на тоз народ.

В усмивката на слънчевия ден,
във цъфналия люляк на стоборите,
в сияещите небеса над мен
една голяма радост днес говори.

Тя в детските очи трепти и пее,
в сърцата ни, в кръвта ни тя кънти.
Със нея горд Балкана зеленее
и мисълта ни надалеч лети.

Като разтворена любима книга,
разкрила тайните на мъдростта,
България високо длан издига
и с ясен глас говори на света.

Говори тя за своя ден голям,
за своя път, пронизал вековете.
И словото, превърнато във плам,
с могъща сила в бъдещето свети.

 Има ли по-хубава от тебе -

моя ненагледна и добра

срещат ме полята с мирис хлебен

върховете-с алена зора!

И разбирам: няма като тебе

друга с по-сияйни красоти

горд съм, че живея в край вълшебен,

и че мойто детство тук цъфти

Прекланям се пред красотата,
пред мъжеството и честта,
пред всичко хубаво и свято,
което ти ни завеща.

Помогни ми за тебе да пея,

 да плача, да страдам,

с твоя вятър, с твойте жита

 и реки да шумя;

С твойте песни

 спокоен да влизам и в рая и в ада -

С твойте песни –

 божествена, българска, моя земя!

Ти си тази шепа земя на Балканите, която се нарича България.

И аз не мога никога да те забравя. Вървя през теб, стигам до твоите граници и все не мога да те достигна. Такава малка а така безкрайна.

Като обичта.

Като народа.

И винаги си мисля:

Ако времето е твоят велик творец,

Природата е твоята поезия.

Аз я нося дълбоко в душата си и пея за тебе.

**Поклон на теб, природо, създанье необятно**

**на твоя свод лазурен, на твойто слънце златно,**

**на твойта вечна младост и вечна красота,**

**на всичко, що е в тебе божествено и тайно,**

**невидимо, кат бога, велико и безкрайно**

**и равно с вечността….**

Земята на българите

Ти идеш от дълбочината на вековете, от потъмнелите страници на историята се усмихват твоите бездънни очи.Косата ти е прошарена от среброто на времената, нозете ти са боси, а петите-напукани

Наместо белези от златни гривни по ръцете ти личат следи от вековни вериги

Ти си девойка с чисто сърце, ти си майка, която е откърмила милиони синове

Аз чувам как тупти твоето топло сърце в тъжните народни песни.Песен на чучулига, която трепти при залез, песен на кавал, който гука по седенките, е твоят глас.

В твоите влажни недра спят дълбоко мили покойници. Донякога ти ще поиш със сок корените на младото дърво, което ще полюшва клони над заспалите вечен сън и ще ражда плод за новите поколения

Земя на българите, родино моя, на колене стоя пред теб и целувам твоята корава невидима десница

Каква земя

Да обичам родната земя

Обичам я с цялата си душа и сърце.

Обичам красивия и пъстър килим на родните поля.

Моя българска родна земя. Толкова години те гледам и обхождам и все не мога да се нагледам на твоята необятност, на твоята неповторима красота

Има ли кътче под твоето небе, което да не е обвеяно от легендата и подвига

Накъдето и да погледна, накъдето и ръка да протегна, край мене се откриват такива неповторими гледки, такива красоти,че сърцето замира от радост и ми иде да се гмурна в твоите слънчеви дни, да потъна в синеоките ти звездни нощи и да се превърна в частица от всичко това , което се нарича България.

Има ли кътче под твоето небе, което да не е обвеяно от легендата и подвига

Денем миеш лицето си в морето, вечер седиш на планинските върхове и палиш звездите, за да греят над детските сънища.

Ти си тази шепа земя на Балканите, която се нарича България.

И аз не мога никога да те забравя. Вървя през теб, стигам до твоите граници и все не мога да те достигна. Такава малка а така безкрайна.

Като обичта.

Като народа.

И винаги си мисля:

Ако времето е твоят велик творец,

Природата е твоята поезия.

Аз я нося дълбоко в душата си и пея за тебе.